Lassad Nouioui

Lassad Hassen Nouioui (, s. 8. maaliskuuta 1986 Marseille) on tunisialainen jalkapalloilija. Hyökkääjänä pelaava Lassad edustaa Primeira Ligassa pelaavaa Aroucaa.

Seurajoukkueura
Lassad aloitteli uraansa St. Gabrielin junioreissa, josta hän siirtyi Ajaccion alle 19-vuotiaisiin junioreihin ja sieltä heinäkuussa 2005 Ajaccion B-joukkueeseen, joka pelasi Ranskan toiseksi korkeimmassa amatöörisarjassa. Lassad onnistui kahden kauden aikana tekemään 42 maalia ja siirtyi Châteauroux'n B-miehistöön, joka pelasi samassa amatöörisarjassa.

Deportivo La Coruña
28. tammikuuta 2008 hän siirtyi Espanjaan Deportivo La Coruñan B-joukkueeseen, jossa hän onnistui tekemään 7 maalia 20 ottelun aikana. Tämä sai edustusjoukkueen valmentajan Miguel Ángel Lotinan kiinnostumaan hyökkääjästä ja hän nosti Lassadin edustusjoukkueen pelaavaan kokoonpanoon Villarrealia vastaan 1. helmikuuta 2009. Lassad tuli vaihdosta kentälle 83 minuutin kohdalla Rikin tilalle. Kauden aikana hän onnistui tekemään 3 maalia 14 ottelussa, joista ensimmäinen maali Primera Divisiónissa syntyi 5. huhtikuuta 2009 RCD Espanyolia vastaan.

Kausi 2009–2010 alkoi kuitenkin loukkaantumisten merkeissä ja hän joutui olemaan poissa pelikentiltä neljä kuukautta, kunnes palasi takaisin kentälle 6. maaliskuuta 2010 CD Tenerifea vastaan pelatussa sarjaottelussa. Lassad pelasi kauden aikana yhteensä 19 ottelua ja onnistui maalinteossa kahdesti Espanyolia ja Gijónia vastaan pelatuissa otteluissa.

Kaudella 2010–2011 Lassad tuli mukaan pääsarjakauden toisessa ottelussa Sevillaa vastaan vaihdosta kentälle 57 minuutin kohdalla 12. syyskuuta 2010. Kauden avausmaalinsa hän teki Espanjan cupin ottelussa Osasunaa vastaan 10. marraskuuta 2010. Espanjan pääsarjassa Lassad onnistui ensimmäisen kerran maalinteossa 6. joulukuuta 2010 kotiottelussa Hérculesia vastaan. 29. tammikuuta 2011 hän puolestaan onnistui tekemään kaksi maalia kotiotelussa Sevillaa vastaan.R.C. Deportivo-Sevilla F.C. 3 - 3 lfp.es 29.1.2011 Viitattu 30.1.2011  Ottelu päättyi lopulta tasan 3–3. Kauden päätteeksi Lassad pelasi yhteensä 33 ottelua, joissa hän teki viisi maalia. Deportivo kuitenkin putosi kauden päätteeksi sarjatasoa alemmaksi jäätyään Espanjan pääsarjassa kolmanneksi viimeiseksi.

Kausi 2011–2012 oli menestyksekäs Lassadin ja Deportivon kannalta. Hän onnistui tekemään kauden kaksi ensimmäistä maaliaan FC Barcelona B:tä vastaan. Sittemmin Lassad pelasi seitsemän ottelua tekemättä maaliakaan, kunnes teki kauden kolmannen maalinsa kotiottelussa Gironaa vastaan. Sittemmin hän teki viisi maalia seitsemässä ottelussa. Loppukaudesta Lassad teki vielä kaksi maalia vierasottelussa Xereziä vastaan 20. toukokuuta 2012. Lassad teki kauden aikana yhteensä 14 maalia pelaamissaan 32 sarjaotteluissa, sijoittuen kuudenneksi Segunda Divisionin maalintekijä tilastoissa. Kauden päätteeksi Lassad juhli Deportivon kanssa Segunda Divisionin mestaruutta.

Celtic
2. syyskuuta 2012 Lassad allekirjoitti kahden vuoden sopimuksen skotlantilaisen Celticin kanssa.Striker Nouioui joins Celtic from Deportivo La Coruna on two-year deal dailymail.co.uk 2.9.2012 Viitattu 2.9.2012 

Maajoukkueura
Ranskassa syntynyt Lassad sai tilaisuuden edustaa äitinsä kotimaata, TunisiaaLassad Nouioui Eyeing Tunisia Roster Spot Goal.com 4.3.2009 Viitattu 3.6.2009, kun valmentaja Humberto Coelho nimesi hänet 28. maaliskuuta 2009 pelattavaan MM-karsintaotteluun Keniaa vastaan. Hän kuitenkin loukkasi nilkkansa päivää ennen ottelua eikä voinut osallistua karsintaotteluun.

Toisen kerran Lassad nimitettiin MM-karsintaotteluihin Mosambikia ja Nigeria vastaan. Hän pelasi ensimmäisen ottelunsa Tunisian maajoukkueessa Mosambikia vastaan 6. kesäkuuta 2009 tullessaan vaihdosta kentälle 56 minuutin kohdalla. Lassad joutui myöhemmin tulemaan takaisin vaihtoon nilkkavamman uusiutuessa. Palattuaan takaisin loukkaantumisestaan hänet nimettiin maajoukkueen vahvuuteen 1. lokakuuta 2009 MM-karsintaotteluun Keniaa vastaan, sekä harjoitusotteluun Saudi-Arabiaa vastaan.Tunisia Names Roster For Kenya Qualifier And Saudi Arabia Friendly Goal 2.10.2009 Viitattu 14.10.2009  Lassad lopulta pelasi maajoukkueuransa toisen ottelun Saudi-Arabiaa vastaan, jossa hän oli mukana ensimmäisen puoliajan.

Lassad palasi takaisin maajoukkueeseen 29. helmikuuta 2012 pelattuaan harjoitusottelussa Perua vastaan.

Saavutukset
Segunda Division: 2012

Lähteet
 ESPNsoccernet - Lassad 
 Lassad Weltfussballissa 
 Lassad transfermarktissa 

Viitteet

Luokka:Ranskalaiset jalkapalloilijat
Luokka:Tunisialaiset jalkapalloilijat
Luokka:Ranskantunisialaiset
Luokka:Vuonna 1986 syntyneet
Luokka:Elävät henkilöt